คลังยันคงVAT7%ไม่กระเทือนรายได้
สศค. ระบุ รัฐบาลคงภาษีมูลค่าเพิ่ม 7&nbsp; % ต่ออีก 2 ปี ไม่กระทบฐานะการคลัง หลังการจัดเก็บรายได้ปี 53 ดีมากนายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวว่า การที่รัฐบาลคงภาษีมูลค่าเพิ่ม (VAT) 7% ต่อออกไไปอีก 2 ปี ไม่กระทบกับฐานะการคลังของรัฐบาล เนื่องจากการเก็บรายได้ปีงบประมาณ 2553 ทำได้ดีมาก คาดว่าทั้งปีงบจะเก็บภาษีได้ 3.16 ล้านล้านบาท สูงกว่าเป้าหมายที่ตั้งไว้ 3.16 แสนล้านบาท หรือสูงกว่าเป้าที่ตั้งไว้ 23.4% ซึ่งถือว่าสูงมาก ทำให้ฐานะของประเทศแข็งแกร่ง ประกอบกับหนี้สาธารณะของประเทศอยู่ที่ 42% ของผลิตภัณฑ์มวลรวมในประเทศ (จีดีพี) ทำให้ไม่มีความจำเป็นต้องขึ้นภาษี VAT ขึ้นเป็น 10% ในช่วงนี้นอกจากนี้ ในภาวะที่เศรษฐกิจเริ่มฟื้นตัว จากการส่งออก และการบริโภคที่ขยายตัวได้ดี แต่เศรษฐกิจก็ยังมีปัจจัยเสี่ยงจากภายนอกประเทศ ปัญหาการว่างงานในประเทศสหรัฐอเมริกา และยุโรปที่ยังสูง อาจส่งผลกระทบกับการขยายตัวทางเศรษฐกิจ ปัญหาฟองสบู่ในประเทศจีนก้ยังต้องจับตา ทั้งหมดเป็นประเทศคู่ค้าการส่งออกที่สำคัญของไทย ซึ่งรัฐบาลยังต้องการเห็นเศรษฐกิจขยายตัวอย่างมั่นคง จึงต้องคง VAT ออกไปก่อนอีกระยะหนึ่ง เพื่อให้แน่ใจว่าเศร
4 ส.ค. 2553

สศค. ระบุ รัฐบาลคงภาษีมูลค่าเพิ่ม 7  % ต่ออีก 2 ปี ไม่กระทบฐานะการคลัง หลังการจัดเก็บรายได้ปี 53 ดีมากนายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวว่า การที่รัฐบาลคงภาษีมูลค่าเพิ่ม (VAT) 7% ต่อออกไไปอีก 2 ปี ไม่กระทบกับฐานะการคลังของรัฐบาล เนื่องจากการเก็บรายได้ปีงบประมาณ 2553 ทำได้ดีมาก คาดว่าทั้งปีงบจะเก็บภาษีได้ 3.16 ล้านล้านบาท สูงกว่าเป้าหมายที่ตั้งไว้ 3.16 แสนล้านบาท หรือสูงกว่าเป้าที่ตั้งไว้ 23.4% ซึ่งถือว่าสูงมาก ทำให้ฐานะของประเทศแข็งแกร่ง ประกอบกับหนี้สาธารณะของประเทศอยู่ที่ 42% ของผลิตภัณฑ์มวลรวมในประเทศ (จีดีพี) ทำให้ไม่มีความจำเป็นต้องขึ้นภาษี VAT ขึ้นเป็น 10% ในช่วงนี้นอกจากนี้ ในภาวะที่เศรษฐกิจเริ่มฟื้นตัว จากการส่งออก และการบริโภคที่ขยายตัวได้ดี แต่เศรษฐกิจก็ยังมีปัจจัยเสี่ยงจากภายนอกประเทศ ปัญหาการว่างงานในประเทศสหรัฐอเมริกา และยุโรปที่ยังสูง อาจส่งผลกระทบกับการขยายตัวทางเศรษฐกิจ ปัญหาฟองสบู่ในประเทศจีนก้ยังต้องจับตา ทั้งหมดเป็นประเทศคู่ค้าการส่งออกที่สำคัญของไทย ซึ่งรัฐบาลยังต้องการเห็นเศรษฐกิจขยายตัวอย่างมั่นคง จึงต้องคง VAT ออกไปก่อนอีกระยะหนึ่ง เพื่อให้แน่ใจว่าเศรษฐกิจมีการฟื้นตัวที่แข็งแกร่งจริงๆนายสาธิต กล่าวว่า การคงภาษี VAT ออกไปอีก 2 ปี ไม่กระทบกับการปรับโครงสร้างภาษีทั้งระบบ เพราะขณะนี้ สศค. ได้เสนอแนวทางการปรับโครงสร้างภาษีทั้งระบบให้นายกรณ์ จาติกวณิช รมว.คลัง ไว้พิจารณาหลายแนวทาง มีทั้งแบบที่ปรับโครงสร้างแล้วต้องขึ้นภาษี VAT และไม่ต้องขึ้น VAT โโยการปรับโครงสร้างภาษีทั้งระบบไม่ได้เน้นเรื่องการเพิ่มรายได้ แต่เป็นการปรับโครงสร้างภาษีที่เพิ่มขีดความสามารถการแข่งขัน และการลดความเหลื่อมล้ำของประเทศสำหรับที่ธนาคารแห่งประเทศไทย (ธปท.) เป็นห่วงการเก็บรายได้ระยะยาวไม่พอหากไม่มีการเพิ่มภาษี VAT นายสาธิต กล่าวว่า หากมองเพียนงชั้นเดียวก็มีเหตุผลว่าหากไม่เพิ่มภาษี VAT รายได้จะไม่พอรายจ่ายของรัฐบาล แต่หากมองหลายชั้นจะเห็นว่าการเพิ่มรายได้ของรัฐบาลมาจากได้หลายช่องทาง ไม่จำเป็นต้องขึ้นภาษี VAT เพียงอย่างเดียว รัฐบาลสามารถตั้งกองทุนหารายได้ให้กับประเทศ เหมือนกับที่ประเทศสิงคโปร์มีกองทุนเทมาเส็ก การทำโครงการลงทุนรัฐร่วมกับเอกชน หรือ PPP ที่ทำให้รายจ่ายของประเทศลดลง และมีรายได้เพิ่มมากขึ้นในอนาคต หรือว่าจะเป็นการอุดช่องโหว่ของกฎหมายให้เก็บภาษีที่มีอยู่แล้วได้มากขึ้น"ขณะนี้การเก็บรายได้โตทันกับรายจ่ายของประเทศที่เกิดขึ้น แม้ว่าการทำงบประมาณของประเทศยังขาดดุลอยู่ แต่ต้องดูว่าการขาดดุล เป็นการกู้เงินเพื่อการลงทุนให้เกิดประโยชน์กับประเทศ ก็ถือว่าเป็นการขาดดุลที่ไม่ได้เสียหาย และที่ผ่านมาตั้งแต่ปี 2541 ก็ทำงบขาดดุลมาตลอด มีเพียงแค่ปี 2548 และ 2549 เท่านั้น ที่มีการทำงบประมาณแบบสมดุล" นายสาธิต กล่าว